**Iarna sufletului meu**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A îmbătrânit și blândul trandafir,

Petalele s-au prins în jocul zării,

Chiar dacă e gol al vieții lor potir

C-un ultim zbor sărută spuma mării.

Iar marea-și trăiește cel din urmă val,

O liniște funebră se așterne,

Doar o picătură-n drumul ei letal

Mai udă țărmul vieții mele terne.

Se-aștern în flori tăceri încremenite,

Iar soarele o rază își alege

Să mângâie vechi visuri părăsite

Iubirilor, ce n-au rămas intrege.

Si în tot acest decor înțepenit

Din iarna neagr-a sumbrului meu suflet,

O mică floare albă a-mbobocit,

E umbra cald-a tristului meu zâmbet.

Că-n noi mai simt cum pâlpâie o rază

Din vechiul foc ce ne-a-ncalzit odată,

E jarul ce-a ținut iubirea trează,

Adânc în suflet, bine ancorată.

Căprar Florin